作者：陈允平
词牌/韵律：过秦楼

paragraphs: 翠约苹香。
绿抟槐阴，隔水晚蝉声断。
壶冰避暖，钏玉敧凉，倦暑懒拈歌扇。
云浪缥缈鱼鳞，新月开弦，落星沉箭。
恨经年闲阔，柔笺空寄，梦随天远。
憔悴损、臂薄烟绡，腰宽霞缕，锦瑟暗尘侵染。
韩香犹在，秦镜空圆。
薄幸旧盟俱变。
虚蠹春华，为谁容改芳徽，魂飞娇倩。
凭危楼望断，江外青山乱点。